આગળના પાસાની સમીક્ષા કરતાં પહેલાં એ જાણી લઈએ કે આ ફેક્ટરી શેનું, કેટલું ઉત્પાદન કરશે અને તે પર્યાવરણ માટે કેટલી જોખમી છે. કંપની અહીં દર મહિને ૭૦૦ મેટ્રિક ટન ફિનોલ ફોર્માલ્ડીહાઇડ રેઝિન, ૭૦૦ મેટ્રિક ટન મેલેમાઇન ફોર્માલ્ડીહાઇડ રેઝિન અને ૫૦૦ મેટ્રિક ટન યુરિયા ફોર્માલ્ડીહાઇડ રેઝિન તેમજ ૩ લાખ લેમિનેટેડ શીટનું ઉત્પાદન કરવાની છે. એવું નથી કે રેડ માઇકા કંપની અહીં માત્ર સનમાઇકા(લેમિનેટેડ શીટ) બનાવશે. અહીં ઉત્પાદિત રેઝિનનો ઉપયોગ લેમિનેટેડ શીટ બનાવવા ઉપરાંત તેનું અલગથી વેચાણ કરવામાં આવશે.